Pegavi tragopan
<s>Pegavi tragopan (Tragopan caboti) je vrsta ptice iz roda tragopana (Tragopan) koji pripada porodici fazana (Phasianidae).</s><s>Naseljava jugoistočne kineske provincije Fukien, Kjangsi, Džejang, Kvantung, Guangsi i Hunan.</s>

<s>Opis</s>

<s>Pegavi tragopan je ptica koja veliki deo života provodi na tlu.</s><s>Mužjaci dostižu dužinu od oko 60 cm i težinu od oko 1,4 kg, dok ženke dostižu dužinu od oko 50 cm i težinu od oko 900 g. Noge pegavog tragopana su relativno kratke.</s><s>Glava mužjaka je crna sa crveno-narandžastom prugom sa obe strane, vrat je narandžaste boje sa crnim šarama, gola koža na obrazima i oko očiju je narandžaste boje.</s><s>U vreme sezone parenja imaju plave kožne rogove i kožnu kesu na grlu, koja kad je naduvana bude u sredini narandžaste boje sa plavim tačkama, a po ivicama bude šarena, crvene i svetlo plave boje.</s><s>Perje sa gornje strane tela je crvenkasto-braon, sa belim tačkama.</s><s>Dok je perje sa donje strane tela prljavo bele boje..</s>

<s>Stanište i rasprostranjenost 
Pegavi tragopan je endemska vrsta koja naseljava planine u jugoistočnoj Kini, gde je prisutna u provincijama Fukien, Kjangsi, Džejang, Kvantung, Guangsi i Hunan.</s><s>Njegovo tipično stanište su suptropske zimzelene šume i druge šume sa mešavinom listopadnog i četinarskog drveća.</s><s>Staništa koja naseljava se nalaze na nadmorskoj visini od 600 do 1.800 metara, a prisutan je i iznad gornje granice šumske vegetacije.</s><s>Populacija je fragmentisana, jer se pegavi tragopan ne kreće između šuma, kada je čistina između njih veća od 500 metara.</s>

<s>Ponašanje 
Biljojed je i hrani se pretežno na tlu, izdancima, cvećem, korenjem, plodovima i semenjem.</s><s>Omiljena hrana su mu plodovi i lišće vrste Daphniphyllum macropodum.</s><s>Ponekad se hrani i malim beskičmenjacima.</s>

<s>Sezona gnežđenja je u proleće.</s><s>Gnezda obično pravi na krošnjama drveća, a kao materijal za pravljenje gnezda koristi travu, lišće, perje i mahovinu.</s><s>Ponekad koristi napuštena gnezda drugih ptica.</s><s>Polaže od 2 do 6 jaja, a na jajima leži isključivo ženka.</s><s>Pilići se izležu nakon 28 dana inkubacije.</s><s>Posle dva, tri dana ženka i pilići zajedno napuštaju gnezdo, jer su ptići u stanju da lete ubrzo nakon izleganja.</s><s>Ženka i pilići ostaju zajedno tokom zime.</s>

<s>Ugroženost 
U crvenoj knjizi IUCN-a, pegavi tragopan je označen kao ranjiva vrsta, zbog toga što je procenjena populacija manja od 10.000 jedinki i smanjuje se.</s><s>Glavna pretnja po opstanak vrste je gubitak staništa, zbog krčenja šuma da bi se stvorile nove obradive površine i plantaže bambusa i četinara.</s><s>Pegavi tragopan je prisutan u nekim zaštićenim oblastima, ali populacije u njima su uglavnom male.</s><s>Još jedna pretnja po opstanak vrste je krivolov, koji je prisutan u nekim oblastima.</s>

<s>Референце</s>

<s>Литература 
 Robertson, Peter (1997).</s><s>"Pheasants." Voyageur Press. .</s>

<s>Спољашње везе</s>

<s>Fazanke</s>

